Publication: Magyar Közlöny
Issue: MK-2001-159 (Year: 2001, Number: 159)
Era: 1990-2004
Section: az 56/2001. (XII. 30.) PM rendelethez
Paragraph Index: 242

az 56/2001. (XII. 30.) PM rendelethez Kitöltési útmutató a biztosítók negyedéves belső adatszolgáltatási rendszeréhez A táblázatoknak minden esetben kumulált, vagyis a tárgyév január 1-jétől a beszámolási időszak végét jelentő naptári időpontig terjedő időszak adatait kell tartalmazniuk. 1/A tábla Ebben a táblázatban a nem-életbiztosítási ág biztosítási szerződéseinek darabszámát, illetőleg annak változásait kell bemutatni, ágazatonként. Az 1/A tábla kizárólag a díjmentes és az egyszeri díjas nem-életbiztosítási szerződések nélküli állomány-darabszámát tartalmazza. A nem-életbiztosítási állomány-darabszámhoz rendelt állománydíjat tartalmazó 1/C tábla valamennyi, a biztosító állományában lévő szerződés állománydíját tartalmazza. Tekintettel arra, hogy az egyszeri díjas termékek nem állományosíthatók, azok itt nem szerepelnek, csakúgy, mint a díjmentesített állomány, hiszen ez utóbbira díjat már nem vár a biztosító. Nyitóállomány: tartalmazza a tárgyévet megelőző év december 31-én hatályban lévő biztosítási szerződések darabszámát. Indexelések: az oszlopban az indexelt állomány állománydíját kell szerepeltetni, és a január 1-jei indexeléseket is a 2. oszlop tartalmazza. Törlés érdekmúlás miatt: idetartozik a lejáratkori megszűnés és a szüneteltetés (is). Egyéb megszűnés: idetartozik a felmondás is. Amennyiben a biztosító a megadott szempontok szerint az állományvesztést nem tudja megbontani, azt a 6. oszlopban, egy összegben kell szerepeltetni. A „csomagbiztosítások” egy darabnak számítanak. A termék díjfelosztásakor kapott legnagyobb arányú díjrész szerinti biztosítási kockázati csoporthoz kell sorolni őket. A szerződések módosításából vagy átdolgozásából eredő változást a következő módon kell megjeleníteni: az egyéb megszűnés oszlopban kell kivezetni a módosításra vagy átdolgozásra került szerződés addigi állományát, ezzel egyidejűleg a szaporulat oszlopban kell szerepeltetni a létrejött módosított vagy átdolgozott szerződés új állományát. 1/B tábla Ebben a táblázatban az életbiztosítási ág biztosítási szerződéseinek darabszámát, illetőleg annak változásait kell bemutatni ágazatonként. Külön sorokon kell bemutatni a folyamatos, illetve az egyszeri díjas szerződéseket, valamint összevontan a díjmentesített állományt. Értelemszerűen idetartoznak a tárgyévet megelőző évben kötött, még kockázatban álló szerződések is. Nyitóállomány: 1/A tábla szerint. Az egy munkaadó által egy szerződővel kötött valamennyi biztosítás egy darabnak számít. CSÉB: az 1986. július 1-je előtt bevezetett termékek állományát fel kell osztani az egyes ágazatok között, azonban a biztosítás speciális jellege miatt külön soron is be kell mutatni. A „term fix” termékek a vegyes biztosítások kockázati csoportba sorolandók. 1/C tábla Ebben a táblázatban a nem-életbiztosítási ág állományilag nyilvántartott biztosítási szerződéseinek éves állománydíját kell bemutatni. Nyitóállomány: tartalmazza a tárgyévet megelőző év december 31-én hatályban lévő biztosítási szerződések részletfizetési pótdíj nélküli állománydíját. Indexelések: Az indexelt állományok állománydíjának indexelésből adódó növekményét kell a 2. oszlopban feltüntetni. A szerződések módosításából vagy átdolgozásából eredő állománydíj-változást a következő módon kell megjeleníteni: az egyéb megszűnés oszlopban kell kivezetni a módosításra vagy átdolgozásra került szerződés addigi állománydíját, ezzel egyidejűleg a szaporulat oszlopban kell szerepeltetni a létrejött módosított vagy átdolgozott szerződés új állománydíját. 1/D tábla Ebben a táblázatban az életbiztosítási ág állományilag nyilvántartott biztosítási szerződéseinek éves állománydíját, illetőleg változásait kell bemutatni, ágazatonként (a díjmentesített szerződések kivételével). Nyitóállomány: 1/C tábla szerint. CSÉB: 1/B tábla szerint. Az életbiztosítási állomány-darabszámhoz rendelt állománydíjat tartalmazó 1/D tábla valamennyi, a biztosító állományában lévő szerződés állománydíját tartalmazza, beleértve a befektetési egységhez kötött életbiztosításokat is. Tekintettel arra, hogy az egyszeri díjas termékek nem állományosíthatók, azok itt nem szerepelnek, csakúgy, mint a díjmentesített állomány, hiszen ez utóbbira díjat már nem vár a biztosító. A szerződések módosításából vagy átdolgozásából eredő állománydíj-változást a következő módon kell megjeleníteni: az egyéb megszűnés oszlopban kell kivezetni a módosításra vagy átdolgozásra került szerződés addigi állománydíját, ezzel egyidejűleg a szaporulat oszlopban kell szerepeltetni a létrejött módosított vagy átdolgozott szerződés új állománydíját. 1/E tábla A táblázatban a biztosító néhány termékcsoportjára vonatkozó szerződésszámot, díjbevételt és kárkifizetést kell bemutatni. 2002/159. szám Utasbiztosítás: a MÁV-val és a közúti közlekedési vállalatokkal kötött szerződések nem tartoznak ide. Az 1/E táblában mind a folyamatos, mind pedig az egyszeri díjfizetésű nem-életbiztosítások darabszámát szerepeltetni kell. 2/A tábla Ez a táblázat a biztosító díjbevételét mutatja be biztosítási kockázati csoportonkénti bontásban. Díjbevétel: 1. sz. oszlop a 192/2000. (XI. 24.) Korm. rendelet 2. számú melléklete alapján az eredménykimutatás A) 01. sor a) + B) 01. sor a) pontjában szereplő összeg a beszámolási időszakra értelmezve. Azon egyesületek esetében, amelyekre teljesülnek a

Source: https://magyarkozlony.hu/hivatalos-lapok/0bb921a70ff6d23b2e41ae5524b70c401621188d/dokumentumok/944763bfca79a4ef0eb3be9b81300c3fe88f4cbb/letoltes